Mokraćovod

**Mokraćovodi** ili **ureteri** jesu cijevi izrađene od glatkih mišića koje pokreću mokraću iz bubrega u mokraćni mjehur. Ureteri su kod odraslih muškaraca obično dugi 20–30&nbsp;cm i prečnika približno 3–4&nbsp;mm. Ureter je prekriven urotelnim ćelijama, tipa tranzicijskog epitela, a ima dodatni sloj glatkog mišića u trećem dijelu, najbližem mjehuru koji pomaže u peristaltici.

Na uretere mogu utjecati brojne bolesti, uključujući infekcije urinarnog trakta i bubrežni kamen. Stenoza je slučaj kada je ureter sužen zbog, naprimjer, hronične upale. Kongenitalne abnormalnosti koje utječu na uretere mogu uključivati razvoj dva uretera na istoj strani ili abnormalno postavljene uretere. Uz to, refluks mokraće iz mokraćnog mjehura nazad u uretere stanje je koje se često viđa kod djece.

Mokraćovodi su identificirani najmanje prije 2.000 godina. Termin *ureter* potječe od korijena *uro-*, koji se odnosi na mokrenje i koja se u zapisima viđa barem od vremena Hipokrata. Međutim, tek od 1500-ih termin *ureter* kontinuirano se koristi za označavanje moderne strukture; tek od razvoja medicinskog snimanja u 1900-ima tehnike kao što su rendgen, CT i ultrazvuk u mogućnosti su vidjeti mokraćovode. Mokraćovodi se vide i iznutra pomoću fleksibilne kamere, tj. tehnike zvane ureteroskopija, koja je prvi put opisana 1964.

## Anatomija 
Mokraćovod polazi od bubrežne karlice, spušta se niz retroperitonealni prostor trbušne šupljine i ulazi u karlicu, gdje se završava ulijevanjem u mokraćnu bešiku. Prema tome, na njemu se razlikuju trbušni (*pars abdominalis*) i karlični dio (*pars pelvina*). Granicu između ovih dijelova čini tzv. terminalna (granična) linija. Prilikom ulaska u karličnu šupljinu mokraćovod obrazuje graničnu krivinu (*flexura marginalis ureteris*) i u tom suženom dijelu može se zaustaviti bubrežni kamen. Krivina mokraćovoda projektira se na prednjem trbušnom zidu u predjelu Haleove topografske tačke. Mokraćovodi prolaze kroz zid bešike ukoso. Prilikom rastezanja zida mokraćne bešike nabor njene sluznice djeluje kao ventil i sprečava vraćanje (refluks) mokraće ka ureterima i eventualno širenje infekcije iz bešike prema bubrezima.

## Struktura
[thumb| Strukture u okruženju mokraćovoda: 1. [Mokraćni sistem čovjeka: 2. Bubreg, 3. Bubrežna karlica, 4. **Mokraćovod**, 5. Mokraćni mjehur, 6. Mokraćovod: lijeva strana, frontalni presjek 7. Nadbubrežna žlijezda  Sudovi:  8. Bubrežna arterija i Vena, 9. Donja šuplja vena, 10. Trbušna aorta, 11. zajednička ilijačna arterija i vena  Prozirni dio:  12. Jetra, 13. Debelo crijevo, 14. Karlica]]
Ureteri su cjevaste strukture, duge približno 20–30&nbsp;cm kod odraslih muškaraca i 4–5&nbsp;cm kod žena,

Mokraćovodi su prečnika između 1,5 i 6&nbsp;mm, Kod kontrahirane bešike udaljeni su otprilike 25&nbsp;mm i približno na istoj udaljenosti od unutrašnjeg mokraćovodnog otvora; u napuhanoj bešici ova mjerenja mogu se povećati na 50-ak mm.

### Razvoj
[thumb|right|300px|Donji dio embriona starog 4–5 sedmica. Ovdje se mokraćovod (narandžasto) može vidjeti kako izlazi iz dna mezonefrosnog kanala (označenog kao Wolffov kanal), povezanog s primitivnom bešikom. Slika iz *[Grayeva anatomija|Grayeve anatomije* (1918)]]
Mokraćovodi se razvijaju iz mokraćovodnih pupoljaka, koji su nastali iz mezonefrosnog kanala. Ovo je kanal, izveden je iz mezoderma, a pronađen u ranom embriju. S vremenom se pupoljci izdužuju, prelazeći u okolno mezodermno tkivo, šire se i dijele na lijevi i desni mokraćovod. Na kraju, uzastopne podjele iz ovih pupova formiraju ne samo uretere nego i bubrežnu karlicu, glavnu i malu čašu i sabirne kanale bubrega.

Mezonefrosni kanal povezan je sa kloakom, koja se tokom razvoja razdvaja na urogenitalni sinus i anorektumski kanal. Mokraćni mjehur nastaje iz urogenitalnog sinusa. Vremenom, dok se mokraćni mjehur povećava, apsorbira okolne dijelove primitivnih uretera. Konačno, ulazne tačke uretera u mokraćni mjehur pomiču se prema gore, zahvaljujući migraciji bubrega prema gore u razvoju embrija.

## Funkcija 
Mokraćovodi su komponenta mokraćnog sistema. Mokraća, koju proizvode bubrezi, putuje duž uretera do bešike. To čini redovnim kontrakcijama zvanim peristaltika.

Ultrasound_demonstration_of_ureteral_jet_effect_0301105703_1105300.gif | Ultrazvuk prikazuje mlaz mokraće koji ulazi u mokraćni mjehur (veliki crni presjek) kroz ureter.

## Reference
Kategorija:Mokraćni sistem
Kategorija:Anatomija čovjeka
Kategorija:Anatomija životinja
Kategorija:Bubrezi